b'\n_START_ARTICLE_\nRen\xc3\xa9 Laane\n_START_SECTION_\nHaridus\n_START_PARAGRAPH_\nRen\xc3\xa9 Laane \xc3\xb5ppis aastatel 1984\xe2\x80\x931992 L\xc3\xa4hte keskkoolis. 2003. aastal l\xc3\xb5petas Kaitsev\xc3\xa4e \xc3\x9chendatud \xc3\x95ppeasutuste K\xc3\xb5rgema S\xc3\xb5jakooli. _NEWLINE_Ta sai 2017. aastal magistrikraadi (cum laude) Tartu \xc3\x9clikooli majandusteaduskonnast strateegilise juhtimise erialal._NEWLINE_Tema magistrit\xc3\xb6\xc3\xb6 teema oli "Kasutajate kaasamine ettev\xc3\xb5tte internetiturunduse t\xc3\xb5hustamisse O\xc3\x9c Fitlap n\xc3\xa4itel".\n_START_SECTION_\nT\xc3\xb6\xc3\xb6\n_START_PARAGRAPH_\nAlates aastast 2009 on Ren\xc3\xa9 Laane O\xc3\x9c Fitlap tegev- ja turundusjuht ning treener. Ettev\xc3\xb5te tegeleb tervislike eluviiside propageerimisega veebilehel Fitlap.ee. Veebip\xc3\xb5hiseid treeningu- ja toitumisn\xc3\xb5ustamise teenuseid pakutakse Eestis, Soomes, Venemaal, USAs ja Prantsusmaal. Omas valdkonnas on Fitlap Eestis turuliider. Eestis on ettev\xc3\xb5ttel \xc3\xbcle 100 000 registreeritud kliendi.\n_START_SECTION_\nVabatahtlik tegevus\n_START_PARAGRAPH_\nRen\xc3\xa9 Laane on aidanud arendada koolinoorte ettev\xc3\xb5tlikkust koolinoorte arenguprogrammis ENTRUM. Ta abistab alustavaid ettev\xc3\xb5tjaid mentorina EASi mentorprogrammis, on Tartu \xc3\x84rin\xc3\xb5uandla mentorklubi mentor.\n_START_SECTION_\nIsiklikku\n_START_PARAGRAPH_\nTema emapoolne vanaisa Aleksander Rudolf Laane (1910\xe2\x80\x931973) oli t\xc3\xb5stja ja t\xc3\xb5stespordikohtunik.'